b"\n_START_ARTICLE_\nVirginie D\xc3\xa9jazet\n_START_SECTION_\nCarrera art\xc3\xadstica\n_START_PARAGRAPH_\nLa carrera art\xc3\xadstica d'aquesta dona extraordin\xc3\xa0ria, que conquist\xc3\xa0 amb el seu talent una reputaci\xc3\xb3 universal, avarca un per\xc3\xadode de setanta dos anys, doncs es present\xc3\xa0 per primera vegada en p\xc3\xbablic en el Th\xc3\xa9\xc3\xa2tre des jeunes-artistes, situat en el jard\xc3\xad de l'antic convent dels Caputxins (en l'actual Rue de la Paix), no abandon\xc3\xa0 l'escena fins als \xc3\xbaltims dies de la seva vida, o sigui l'any 1874, en que contant setanta set anys es present\xc3\xa0 per \xc3\xbaltima vegada en l'escenari de la Gran \xc3\x92pera, en una representaci\xc3\xb3 organitzada al seu honor i benefici, en la que pos\xc3\xa0 en escena Monsieur Gavat i cant\xc3\xa0 la Lisette de Berenger, els ingressos de la qual ascendiren a 60.000 francs._NEWLINE_Des del seu debuta va fer presagiar la brillant carrera interpretant el mon\xc3\xb2leg-vaudeville Fanchon toute seule. L'any seg\xc3\xbcent pass\xc3\xa0 al teatre dels Jeunes artistes, del carrer Bondy, i des d'all\xc3\xa0 al dels Jeunes El\xc3\xa8ves, del carrer de Thionville, en el que hi va romandre fins que es va tancar el 1807. Contractada seguidament en el Vaudeville per a papers d'infant, malgrat de l'\xc3\xa8xit assolit en la interpretaci\xc3\xb3 de la fada Nabotte, en La Belle au bois dormant, l'empresa no va saber treure'n suc del seu talent i abandon\xc3\xa0 aquell escenari per passar al de Vari\xc3\xa9t\xc3\xa9s, en el que tampoc va poder brillar, pel que es decid\xc3\xad a anar a prov\xc3\xadncies passant dos o tres anys entre Li\xc3\xb3 i Bordeus, retornant a Par\xc3\xads el 1820 al teatre Gymnase-Dramatique, recent inaugurat, en el que comen\xc3\xa7aren els seus triomfs en els papers de soubrette i en els d'home (travesti), en els que fou aplaudida, degut principalment a la gr\xc3\xa0cia i desimboltura amb qu\xc3\xa8 portava el vestit mascul\xc3\xad._NEWLINE_Talent delicat i agosarat i amb un fil de veu cantava i detallava els couplets amb un bon gust exquisit i amb una dicci\xc3\xb3 irreprotxable, animada i alegre de manera comunicativa, tingu\xc3\xa9 la rara habilitat de dir les frases i acudits m\xc3\xa9s agosarats sense ofendre a ning\xc3\xba. Durant els set anys que va romandre en aquest teatre es disting\xc3\xad en gran nombre d'obres com La Meuni\xc3\xa8re, Caroline, Petite Soeur, Le Bureau de loterie, Les Grisettes, La loge du Portier, Le plus beau jour de ma vie, Partie et revanche, La haine d'une femme, L'\xc3\xa9cart\xc3\xa9, Rodolphe, Les femmes rom\xc3\xa0ntiques, i altres que la feren una de les artistes predilectes del p\xc3\xbablic._NEWLINE_El 1828 pass\xc3\xa0 al teatre Novedades, ubicat a la Pla\xc3\xa7a de la Borsa, en el que estren\xc3\xa0 les obres Henry IV en famille, Le Fils de l'home, L'ecole de Brienne, Le Mariage impossible, i, poc temps despr\xc3\xa9s, en desapar\xc3\xa8ixer el teatre Novedades, el 1834 entr\xc3\xa0 en el teatre del Palais Royal, al que don\xc3\xa0 un esplendor desconegut fins llavors en els tretze anys en qu\xc3\xa8 hi va romandre. En aquesta etapa de la seva vida estren\xc3\xa0 successivament nombroses obres, de les que moltes restaren de repertori, i que foren triomfs per la genial artista._NEWLINE_El 1845 torn\xc3\xa0 al teatre de Variet\xc3\xa9s, en tot el seu apogeu, i es present\xc3\xa0 en les obres que estren\xc3\xa0: Gentil Bernard, La gardense de dindons, Le marquis de Lauzan, Le moulin de paroles, en les que continu\xc3\xa0 els seus triomfs, per tornar al teatre del Vaudeville, creant Les paniers de la Comtese, La douairi\xc3\xa8re de Brionne, i despr\xc3\xa9s a Variet\xc3\xa9s, on estren\xc3\xa0 Trois gamins, i a la Gait\xc3\xa9, en la qual escena cre\xc3\xa0 Le sergent Fred\xc3\xa9ric i Bonaparte \xc3\xa0 Brienne._NEWLINE_Va emprendre un llarg viatge art\xc3\xadstic arreu del pa\xc3\xads, i al seu retorn a Par\xc3\xads prengu\xc3\xa9 la direcci\xc3\xb3 del teatre de Folies-Nouvelles, el t\xc3\xadtol del qual substitu\xc3\xad pel de Th\xc3\xa9\xc3\xa2tre D\xc3\xa9jaset, en uni\xc3\xb3 del seu fill, el compositor Eug\xc3\xa8ne Dejazet (1820-1880), en l'escena del qual a l'avan\xc3\xa7ada edat seixanta cinc anys, aconsegu\xc3\xad verdaders triomfs en diversos rols de travestit, en les primeres obres de Victorien Sardou, com Monsieur Garat, Le pr\xc3\xa8s Saint G\xc3\xa9rmain, Les premieres armes de Figaro, i algunes altres produccions, per la gr\xc3\xa0cia, la desimboltura i la refinada eleg\xc3\xa0ncia de que en f\xc3\xa9u gala en totes elles, que portaren tot Par\xc3\xads al seu teatre._NEWLINE_La ganduleria del seu fill va fer fracassar aquella empresa que tant bons resultats havia donat i prometia, i despr\xc3\xa9s d'una nova gira arreu del pa\xc3\xads retorn\xc3\xa0 a Par\xc3\xads i s'acomiad\xc3\xa0 del teatre. Virginie D\xc3\xa9jazet va ser una de les artistes dram\xc3\xa0tiques m\xc3\xa9s portentoses que van brillar a Fran\xc3\xa7a el segle XIX; deix\xc3\xa0 un nom brillant en la hist\xc3\xb2ria del teatre franc\xc3\xa8s. _NEWLINE_Despr\xc3\xa9s de la seva mort es public\xc3\xa0 el llibre Le perroquet de D\xc3\xa9jazet (Par\xc3\xads, 1876), que \xc3\xa9s un brillant col\xc2\xb7lecci\xc3\xb3 de les seves enginyoses ocurr\xc3\xa8ncies."